Z á p i s n i c a

zo zasadnutia výboru pozemkového spoločenstva Urbár Stankovany,

konaného dňa 17.12.2016

Prítomní podľa prezenčnej listiny

 Program:

1. Návrh programu, určenie zapisovateľa
2. Kontrola uznesení
3. Správa účtovníka o stave účtu
4. Prejednanie množstva a ceny paliva na rok 2017
5. Správa Ing. Petra Straku o ponúkanej možnosti využívať platenú službu na rozvoz dreva s využitím obecného traktora a prejednanie ponúkaných možností z výstavy Lignumexpo
6. Prejednanie možností na zakúpenie programu na evidenciu podielnikov
7. Príprava zhromaždenia za rok 2016
8. Žiadosti, diskusia predložených návrhov
9. Návrh na uznesenie
10. Záver

Zasadnutie výboru viedol predseda Ján Karas. Privítal prítomných, konštatoval, že zasadnutie výboru je uznášania schopné.

1. Predseda výboru oboznámil prítomných s programom a určil Annu Brukovú za zapisovateľku. Navrhnutý program bol členmi výboru schválený.
2. Bod č. 2 sa presúva na najbližší termín zasadnutia.
3. Pre neprítomnosť účtovníčky sa bod č. 3 správa o stave účtu presúva na najbližšie zasadnutie.
4. Prejednanie množstva a ceny paliva na rok 2017

 K tomuto bodu sa vyjadril LOH , informoval prítomných , že v Havrane v poraste č. 1341 sú smrekové sucháre, kde je terén ťažko dostupný, preto dodal, že treba ísť urobiť obhliadku a zhodnotiť situáciu, čo v danej veci robiť. Ján Karas zhodnotil ponuky na prebierku v Havrane, povedal, že pán Vrabček po obhliadke terénu stanovil cenu 30 eur .Pán Bugoš prišiel s alternatívou, že okrem ťažby smrekov, nám vytiahne za 200 kubíkov bukov 100 kubíkov zadarmo Oslovený bol aj Ľubo Škuta, ale ešte sa nevie vyjadriť, nakoľko počíta aj so zmluvou v štátnych lesoch. Ľubo Škuta momentálne robí aj prerezávky v Havrane a chystá si aj palivové drevo . Predseda nastolil otázku koľko a ktoré drevo sa bude dávať podielnikom. Z kalkulácie vyplýva, že na jeden hlas pripadá približne 9,4 prm paliva. Množstvo 420 kubíkov dreva by sa dalo vykryť prebierkami. Do ceny dreva je zahrnutá ťažba, kálanie ,nakladanie ,dovoz, skladanie a technologická rezerva. Po tejto kalkulácii vychádza cena dreva 1 prm na 30€.Členovia výboru odsúhlasili ťažbu dreva v objeme 750prm na rok 2017.

1. Správa Ing. Petra Straku o ponúkanej možnosti využívať platenú službu na rozvoz dreva s využitím obecného traktora a prejednanie ponúkaných možností z výstavy Lignumexpo.

 Ing. Peter Straka informoval výbor, že na plenárnom zasadnutí OZ informoval o možnosti využívať platenú službu na rozvoz dreva obecný traktor. OZ ani konateľ OL sa k danej možnosti nevyjadrili, preto Ing. Straka požiadal kompetentných na vyjadrenie sa k ponúkanej možnosti do jedného mesiaca. Ďalej informoval prítomných, že existuje možnosť zakúpenia lesnej techniky aj cez elektronické trhovisko. Ján Karas upozornil na to, že bez lesnej techniky sme odkázaní na firmy a súkromných podnikateľov, ktorí výrobu a spracovanie dreva zdražujú a aj časovo predlžujú.

1. Prejednanie možnosti na zakúpenie programu na evidenciu podielnikov.

Prítomní, ktorí si ponuky prezreli sa zhodli, na prvej alternatíve.

1. Príprava zhromaždenia za rok 2016

Členovia výboru stanovili termín zhromaždenia na 5.3. 2017

1. Žiadosti, diskusia predložených návrhov

Žiadosť na samovýrobu palivového a úžitkového dreva si podala Magda Zrníková. Členovia výboru sa dohodli, na obhliadke a určenie množstva úžitkového dreva pre žiadateľku .Ing. Peter Straka oboznámil prítomných, že pán Urina z Ludrovej je nám ochotný pomôcť pri spracovaní žiadostí na dotácie z eurofondov. Sprostredkovateľom tohto stretnutia bude Miroslav Turčina. Vladimír Lacko upozornil na pokazený plot na pílnici a doporučil, aby sa spevnil betónovými stĺpmi z elektrického vedenia. Ing. Straka hovoril o poriadku na píle , o zavedení zošita na evidenciu, o zabezpečení druhého kľúča od hornej brány. Alojz Gašper doporučil , aby sa drevo, ktoré je na pílnici a nie je vhodné na spracovanie popílilo do paliva.

1. Návrh na uznesenie

Predseda urbáru predložil návrh na uznesenie

 9.Záver

Zasadnutie výboru ukončil predseda, poďakoval prítomným za účasť

V Stankovanoch 17.12.2016

 Zapísala Anna Bruková

Overovatelia: .................................

 .................................

U z n e s e n i e

prijaté na zasadnutí PS Urbár Stankovany

Dňa 17. 12. 2016

Uznesenie č. 1 k bodu 1

Výbor PS súhlasí s navrhnutým programom a menovaním zapisovateľ.

Uznesenie č. 2 k bodu 2

Uznesenie č. 2 sa presúva na nasledujúce zasadnutie.

Uznesenie č. 3 k bodu 3

Pre neprítomnosť účtovníčky sa bod č. 3 presúva na nasledujúce zasadnutie.

Uznesenie č.4 k bodu 4.

Členovia výboru odsúhlasili ťažbu dreva v objeme 420 kubíkov a stanovili cenu dreva na 30 eur za meter.

Uznesenie č. 5 k bodu č.5

Výbor berie na vedomie správu Ing. Petra Straku o ponúkanej možnosti využívať platenú službu na rozvoz dreva obecným traktorom.

Uznesenie č. 6 k bodu 6

Členovia výboru odporučili z dvoch ponúkaných alternatív alternatívu prvú.

Uznesenie č. 7. K bodu 7

Členovia výboru stanovili termín zhromaždenia na 5.3.2017

Uznesenie č. 8. K bodu 8

Členovia výboru berú na vedomie žiadosť Magdy Zrníkovej a doporučujú obhliadku v poraste a určenie množstva úžitkového dreva pre žiadateľku. Obhliadka sa uskutoční 18.12. 2016. Výbor PS berie na vedomie ostatné diskusné príspevky, obsah ktorých je zaznamenaný v zápisnici.

V Stankovanoch 17.12.2016 Ján Karas

 Predseda výboru PS

Prílohy: prezenčná listina